كلمات اغنية يا سياسي رنين تبوني (قصيدة)
كلمات اغنية يا سياسي رنين تبوني (قصيدة) مكتوبة كاملة، كلمات اغنية يا سياسي قصيدة من غناء و اداء و القاء الفنانة و الشاعرة العراقية رنين تبوني 2019 مكتوبة وكاملة، اغنية يا سياسي قصيدة من كلمات رنين تبوني.
كلمات اغنية يا سياسي رنين تبوني (قصيدة)
يا سياسي شايف الطير اليغرد
اني مثلة راح اصير
عمر مسجون بقرارك
جنحي يمك وانه طير
سكته مو من حقي احجي
بحجه المنصب جبير يا جبير ويا وزير
سنين البس جوع وابرد وانت تلبس بالحرير
انة اريد انسان قانونه ضمير
كون يخجل لو بجه يمه فقير
كون تعرك كصته وخادم يصير
مايبع الشعب كله بحجه الرتبة مدير
جنة نخجل جنة نصبر
جنة ننطيكم رساله وتنذبح
هسة صوت البينة عالي واعلى من شمس الصبح
هسه كلشي يصيح بينه الكاع بارت يافلح
ارد اوديك اعله امي التدعي يوميه عليك
امن التعب شيلتها حمره وانته فرحتها بديك
كون اشوفك دمعة دمعة وهية تنزل تحجي بيك
هاية امي وهاية اختي هاية كاعي وهذا نفطي
هاية بغداد العظيمة هاي بصرة البيهة شطي
هاية كلهة وحقي ضايع الشيب خضر بالشوارع
وانته سديت المسامع كلشي ضايع كلشي ضايع
احنة عالم عدنة غيرة
كامت العالم علينه تباوع بعين الجبيرة
والله حيرة هذا كله وما دريت اشصار بينه
عدنة الله بكبره اليباوع علينة
احنة ما نعرف نموت
احنه حتى المات بينة باقي صورة وبيهة صوت
اني كتلك ارد اطير ارد اسولف وارد اصير
انه ابن ذاك العراق الكله خير
انت بيتك بابة يلمع واني كاعد عالحصير
واني اعرف عدنة بير
عدنة خير يكفي عالم اني كتلك ارد اصير
وانت كيفك هاية مهلة وانت فكر يا وزير
يا سياسي شايف الطير اليغرد
اني مثلة راح اصير